เดินช็อปกันเหนื่อยๆ หิวๆ มาลองนั่งคาเฟ่สัญชาติไทยนั่งสบายที่มีดีมากกว่ากาแฟกันไหม เพราะที่ Black Canyon สาขาเซ็นทรัลเวิลด์นี้มีครบทั้งอาหาร เครื่องดื่ม และขนมหวาน ในรสชาติ และรูปแบบที่ทานง่าย ทำให้ครองใจทั้งชาวไทยและชาวต่างชาติ เลยอยากจะแนะนำเมนูฟิวชันที่นำอาหารอิตาเลียน มาผสมผสานกับอาหารไทยอย่าง “สปาเกตตีทะเลผัดผงกะหรี่” (138.-) สปาเกตตีแบบอิตาเลียนที่ถูกปรุงรสด้วยผงกะหรี่แบบไทยๆ ที่ถูกปรับรสชาติให้ทานง่าย ไม่จัดมาก แต่ยังคงกลิ่นหอมเอกลักษณ์ของผงกะหรี่ไว้ ทำให้ถูกปากทั้งชาวไทยและชาวต่างชาติ ผัดมาพร้อมกับปลาทอด ปลาหมึก กุ้ง หัวหอม และขึ้นนฉ่าย ที่ใส่กันมาแบบแน่นๆ ไม่หวงเครื่อง